134 
ekoloških podataka. Možemo reći, da je »Die Jagdfauna der Do- 
mäne Martijanec« ujedno dobro dosli prilog fauni (specijalno orni- 
tofani) Hrvatske. 
Gradu rasprave je autor razdijelio u dva dijela s uvodom i 
dodatkom. U uvodu je točno i pregledno opisano lovište martija- 
nečko (svojina Njeg. preuzvišenosti bana baruna Pavla Raucha) i 
lovske prilike istoga. 
Prvi odsjek je posvećen korisnoj divljači, a drugi grabežljiv- 
cima. Tome je dodana lovna listina zadnjih sedamnaest godina 
i već spomenuti popis ptica. U potankosti se ne možemo upuštati 
s obzirom na skučenost prostora, te upućujem na sam original. 
Završujući ovu kratku ocjenu ističem, da je po mom mnijenju 
Dr. Hirc ovom svojom raspravom pokazao, kako se ima obraditi 
lovačka tema, a da ujedno posluži i višoj zadaći. 
Dr. Jovan Hadši. 
F. Koch: ,, Tumač geologijske karte Daruvar.“ Ove godine 
izdala je kr. zem. vlada, odio za unutarnje poslove šesti svezak djela: 
Prof. dr. Gorjanović-Kramberger »Geologijska prijegledna karta kra- 
ljevine Hrvatske-Slavonije«, i to »Tumač geologijske karte Da- 
ruvar«. (zona 25, col. XVI.), snimio i obradio Ferdo Koch. — 
Tumač je štampan u hrvatskom i njemačkom jeziku, a stoji zajedno 
sa kartom 6 kruna. 
Ova je karta neposredni istočni nastavak lista Ivanić Kloštar- 
Moslavina, kojije izašao kao IV. svezak hrvatske geologijske karte. 
Ona zaprema kraj između Moslavačke gore i zapadnih ogranaka 
zapadnog slavonskog gorja, kao i dio Bilogorja. U uvodu je u 
kratkim crtama označena razdioba zapadno-slavonskoga gorja kao 
i kratak opis geologijskoga sastava tih gorskih skupina, a pridodan 
je prijegled stručne literature, koja se bavi geologijskim prilikama 
rečenih krajeva. 
Stratigrafijski odnošaji su u ovomu prijedjelu dosta jednostavni. 
Kao najstarije geologijske tvorevine nalazimo malen dio arhajske 
jezgre Moslavačke gore (rastroSen biotitni gnajs kod Prokopa), 
koja još prelazi u područje ovoga lista. Prekarbonskim tvo- 
revinama prikazuju se neki vrlo rastrošeni kloritični škriljevi 
kod Grahovljana. Karbonskom sistemu pripadaju brusi- 
lovci, pješčenjaci i konglomerati, no te su naslage u ovom kraju 
slabo razvijene. Od naslaga mesozojskih nalazimo ovdje samo 
